*Projekts*

LATVIJAS REPUBLIKAS MINISTRU KABINETS

2015.gada\_\_\_\_. \_\_\_\_\_\_\_              Rīkojums Nr.

Rīgā              (prot.Nr.      §)

**Par konceptuālo ziņojumu „Par pasākumiem ātrdarbīgu elektronisko sakaru tīklu izvēršanas izmaksu samazināšanai”**

1. Apstiprināt konceptuālo ziņojumu „Par pasākumiem ātrdarbīgu elektronisko sakaru tīklu izvēršanas izmaksu samazināšanai” (turpmāk – konceptuālais ziņojums).

2. Atbalstīt konceptuālajā ziņojumā ietverto vienotā informācijas punkta risinājuma 1.variantu vietnes “Latvija.lv” ietvaros.

3. Atbalstīt konceptuālajā ziņojumā ietverto strīdu izšķiršanas mehānisma risinājuma 1.variantu, paplašinot Sabiedrisko pakalpojumu regulēšanas komisijas kompetenci.

4. Atbalstīt konceptuālajā ziņojumā ietverto optisko tīklu infrastruktūras kartēšanas risinājuma 2.variantu.

5. Noteikt Satiksmes ministriju par atbildīgo institūciju konceptuālā ziņojuma risinājumu īstenošanā un Tieslietu ministriju, Vides aizsardzības un reģionālās attīstības ministriju, Ekonomikas ministriju par līdzatbildīgajām institūcijām, kas atbilstoši kompetencei nodrošina konceptuālajā ziņojumā atbalstīto risinājumu īstenošanu.

6. Satiksmes ministrijai sadarbībā ar konceptuālā ziņojuma īstenošanā līdzatbildīgajām institūcijām līdz 2015.gada 30.decembrim izstrādāt un Satiksmes ministram normatīvajos aktos noteiktā kārtībā iesniegt izskatīšanai Ministru kabinetā konceptuālā ziņojuma īstenošanai nepieciešamos normatīvos aktus.

7. Satiksmes ministrijai, izstrādājot konceptuālā ziņojuma īstenošanai nepieciešamo normatīvo aktu projektus, noskaidrot Sabiedrisko pakalpojumu regulēšanas komisijas viedokli.

8. Jautājumu par līdzekļu piešķiršanu Satiksmes ministrijai optisko tīklu infrastruktūras kartēšanas risinājuma 2.varianta īstenošanai skatīt atsevišķi 2018.gada valsts budžeta likumprojekta un vidējā termiņa budžeta ietvara 2018., 2019. un 2020.gadam likumprojekta sagatavošanas procesā kopā ar visu ministriju un centrālo valsts iestāžu jauno politikas iniciatīvu pieprasījumiem atbilstoši valsts budžeta finansiālām iespējām.

9. Jautājumu par līdzekļu piešķiršanu Tieslietu ministrijai vienotā informācijas punkta izveides risinājuma 1.varianta īstenošanai skatīt atsevišķi 2017.gada valsts budžeta likumprojekta un vidējā termiņa budžeta ietvara 2017., 2018. un 2019.gadam likumprojekta sagatavošanas procesā kopā ar visu ministriju un centrālo valsts iestāžu jauno politikas iniciatīvu pieprasījumiem atbilstoši valsts budžeta finansiālām iespējām.

Ministru prezidente L.Straujuma

Satiksmes ministra p.i.-

iekšlietu ministrs R.Kozlovskis

Iesniedzējs:

satiksmes ministra p.i.-

iekšlietu ministrs R.Kozlovskis

Vīza: valsts sekretārs K. Ozoliņš

06.11.2015. 9:49

287

E.Ušča, 67028252

Edvins.Usca@sam.gov.lv